open-index/open-wikipedia-markdown huggingface dataset:
Γάιος Βισέλιος Βάρων

Ο **Γάιος Βισέλιος Βάρρων**, λατιν.: *Gaius Viselius Varo*, ήταν Ρωμαίος συγκλητικός, ο οποίος δραστηριοποιήθηκε κατά τη διάρκεια της βασιλείας του Αυγούστου. Διετέλεσε ύπατος το δεύτερο μισό του 12 μ.Χ., αντικαθιστώντας τον Γάιο Φοντείο Καπίτωνα. Ήταν κυβερνήτης της Κάτω Γερμανίας το έτος 21.

Ο Βάρρων ήταν γιος του Γάιου Βισέλιου Βάρρωνα, αγορανόμου καθέδρας (curule aedile). Αν και το όνομα τής συζύγου του δεν μας έχει διασωθεί, είναι γνωστό ότι είναι ο πατέρας του Λεύκιου Βισέλιου Βάρρωνα, υπάτου το έτος 24.

Κατά τη διάρκεια της θητείας του ως κυβερνήτη της Κάτω Γερμανίας, μία φατρία των Τρεβέρων, με επικεφαλής τον Ιούλιο Φλώρο και συμμαχώντας με τον Ιούλιο Σακροβίρ των Αιδούων, ηγήθηκε μίας εξέγερσης Γαλατών οφειλετών εναντίον των Ρωμαίων. Ο Βάρρων και ο Γάιος Σίλιος, τότε κυβερνήτης της Άνω Γερμανίας, διαφώνησαν για το ποιος θα ηγούνταν της εκστρατείας για την καταστολή της εξέγερσης, αλλά καθώς ο Βάρρων ήταν ηλικιωμένος και αδύναμος, υποχώρησε στον Σίλιο. Αυτό θα χρησίμευε ως πρόσχημα, για να ασκήσει δίωξη ο γιος του Βάρρωνα κατά του Σίλιου, για συνενοχή στην εξέγερση του Σακροβίρ, και για υπεξαίρεση χρημάτων από την επαρχιακή κυβέρνηση της Γαλατίας, κάτι που έληξε με τον θάνατο του Σίλιου.

## Παραπομπές


Κατηγορία:Ρωμαίοι ύπατοι του 1ου αιώνα
Γάιος Φοντέιος Καπίτων (ύπατος το 12)

Ο **Γάιος Φοντέιος Καπίτων**, λατιν.: *Gaius Fonteius Capito* (άκμασε το 12 μ.Χ.) ήταν Ρωμαίος συγκλητικός κατά τη διάρκεια του Πριγκιπάτου. Διετέλεσε τακτικός ύπατος ως συνάδελφος του Γερμανικού το 12 μ.Χ., και αργότερα ως ανθύπατος της Ασίας.

## Οικογένεια
Ο Καπίτων γεννήθηκε ως μέλος του πληβειακού *γένους των Φοντέιων*. Ήταν γιος του Γάιου Φοντέιου Καπίτωνα (*υπάτου* του 33 π.Χ.), ο οποίος ήταν *νέος άνθρωπος (novus homo)* και ο πρώτος από τους *Φοντέιους* που απέκτησε το αξίωμα του υπάτου. Ο γιος αυτού του Καπίτων ονομαζόταν επίσης Γάιος Φοντέιος Καπίτων και έγινε ύπατος το 59 μ.Χ.

## Σταδιοδορμία
Η ημερομηνία που η κλήρωση απένειμε στον Καπίτωνα τον τίτλο του ανθύπατου της Ασίας ήταν περίπου δέκα χρόνια μετά την θητεία του ως υπάτου, δηλαδή το 23/24 μ.Χ., αν και ο Ρόναλντ Σάυμ παραδέχεται ότι μπορεί να συνέβη το προηγούμενο έτος. Κατά τη διάρκεια της υπατείας του Κόσσου Κορνήλιου και του Ασίνιου Αγρίππα το 25 μ.Χ., ο  Καπίτων αθωώθηκε από τις κατηγορίες που του απαγγέλθηκαν από τον νεότερο Βίβιο Σερήνο. 

## Δείτε επίσης
* γένος Φοντέιων

## Παραπομπές


## Πηγές
* Prosopographia Imperii Romani, F 311

Κατηγορία:Ρωμαίοι ύπατοι του 1ου αιώνα
Μάρκος Ιούνιος Σιλανός (ύπατος το 15)

Ο **Μάρκος Ιούνιος Σιλανός**, Γαΐου υιός, Μάρκου εγγονός, λατιν.: *Marcus Junius Silanus, C. f., M. n.,* (π. 26 π.Χ. &#x2013; 37 μ.Χ.)  ήταν ένας αρχαίος Ρωμαίος συγκλητικός, που έγινε ύπατος το 15 μ.Χ.  Η κόρη του Ιουνία Κλαυδίλλα ήταν η πρώτη σύζυγος του Αυτοκράτορα Καλιγούλα. 

## Βιογραφία

### Νεανικά χρόνια
Ο πατέρας του Μάρκου ήταν ο Γάιος Ιούνιος Σιλανός, γιος του Μάρκου Ιουνίου Σιλανού, υπάτου του 25 π.Χ.  Ο Μάρκος είχε δύο αδελφούς, τον Δέκιμο Ιούνιο Σιλανό και τον Γάιο Ιούνιο Σιλανό, και μία αδελφή, που ονομαζόταν Ιουνία Τορκουάτα. Ο Δέκιμος εξορίστηκε, επειδή είχε σχέση με τη (Βιψανία) Ιουλία τη Νεότερη κατά τη διάρκεια της βασιλείας του Αυγούστου. Η μητέρα τους μπορεί να ήταν η Ατία, κόρη του Μάρκου Άτιου Βάλβου και της Κλαυδίας. Ο Βάλβος ήταν θείος του Αυτοκράτορα Αυγούστου.

### Πολιτική σταδιοδρομία
Οι αρχαίοι ιστορικοί θεωρούσαν τον Μάρκο Σιλανό έναν ιδιαίτερα σεβαστό άνθρωπο. Όταν ο Τιβέριος ανήλθε στην εξουσία, εάν μία δικαστική απόφαση που έλαβε ο Σιλανός εφεσιβαλόταν στον Αυτοκράτορα, ο Τιβέριος απέρριπτε πάντα την έφεση, εμπιστευόμενος την απόφαση του Σιλανού, και ο Τιβέριος έστελνε την υπόθεση πίσω σε αυτόν.   Είχε επίσης την τιμή να ψηφίζει πρώτος στη Σύγκλητο.  Ο Σιλανός έπεισε με επιτυχία τον Τιβέριο να ανακαλέσει την εξορία τού αδελφού του Δέκιμου Ι. Σ.. 

### Οικογένεια
Ο Σιλανός είχε τουλάχιστον δύο κόρες, την Ιουνία Σιλανή και την Ιουνία Κλαυδίλλα. Το 33, η κόρη του Ιουνία Κλαυδίλλα παντρεύτηκε τον Καλιγούλα.   Αυτή απεβίωσε το 36  ή στις αρχές του 37 , αλλά σύμφωνα με τον Φίλωνα, ο Σιλανός συνέχισε να αντιμετωπίζει τον Καλιγούλα ως δικό του γιο.  Τον Νοέμβριο ή τον Δεκέμβριο του 37, ο Καλιγούλας τον εκτέλεσε για ασαφείς λόγους. Ο Σουητώνιος ισχυρίζεται ότι συνωμότησε εναντίον του Καλιγούλα,  ενώ ο Φίλων και άλλες πηγές υποστηρίζουν ότι ο Αυτοκράτορας απλώς ενοχλήθηκε από αυτόν.  

## Δείτε επίσης
* γένος Ιουνίων

## Παραπομπές


## Πηγές
* Barrett, Anthony A. (1989). *Caligula: The Corruption of Power*. New Haven: Yale University Press. .
* Ferrill, Arther (1991) *Caligula: Emperor of Rome*. New York: Thames and Hudson. .
* Garzetti, Albino (1976) *From Tiberius to the Antonines: A History of the Roman Empire from AD 12-192*. London: Methuen & Co. LTD. .
* Suetonius, ''Life of Caligula''
*  
* Philo, *On Embassy to Gaius*

## Εξωτερικοί σύνδεσμοι
* ''Η ζωή του Καλιγούλα'' από τον Σουητώνιο (μετάφραση της Κλασικής Βιβλιοθήκης του Loeb)
* ''Η ζωή του Καλιγούλα'' από τον Σουητώνιο (μετάφραση Alexander Thomson)
* ''Περί Πρεσβείας προς τον Γάιο'' από τον Φίλωνα
* Καλιγούλας Καλιγούλας - Συλλογή αρχαίων κειμένων σχετικά με τον Καλιγούλα και την χρονική περίοδο κατά την οποία έζησε ο Μάρκος Σιλανός. 

Κατηγορία:Εκτελεσθέντες Αρχαίοι Ρωμαίοι
Κατηγορία:Δυναστεία των Ιουλίων και Κλαυδίων
Κατηγορία:Ύπατοι της Ρωμαϊκής Αυτοκρατορίας
Μέγας Κάμπος Άρτας

Ο **Μέγας Κάμπος** είναι μικρός οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Ο Μέγας Κάμπος βρίσκεται στις όχθες του ποταμού Καλεντίνη, σε υψόμετρο 305 μέτρα. Απέχει 27 χιλιόμετρα βορειοανατολικά της Άρτας ενώ είναι δίπλα και νότια της Άνω Καλεντίνης (έδρα του δήμου). Αναφέρεται επίσημα, ως ξεχωριστός οικισμός, για πρώτη φορά το 1940 να απογράφεται στην κοινότητα Άνω Καλεντίνης. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Άνω Καλεντίνης που υπάγεται στη δημοτική ενότητα Ηρακλείας του Δήμου Γεωργίου Καραϊσκάκη και σύμφωνα με την απογραφή του 2021 απογράφησαν 22 κάτοικοι. 

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Σάαντγιαρβ

Η **Σάαντγιαρβ** () είναι λίμνη στην ανατολική Εσθονία. Αν και με έκταση μόλις 7,08 τετραγωνικά χιλιόμετρα (7 χιλιάδες στρέμματα), είναι η 5η μεγαλύτερη λίμνη της Εσθονίας. Η επιφάνειά της βρίσκεται σε υψόμετρο 53,4 πάνω από τη στάθμη της θάλασσας. Η λίμνη Σάαντγιαρβ μνημονεύεται στην Ωδή VIII του έπους *Ο ήρως της Εσθονίας* του Άγγλου Γουίλιαμ Φορσέλ Κέρμπυ.

## Παραπομπές


Σααντγιαρβ
Τσαρλς Ουέρε

Ο **Τσαρλς Ονγκόντο Ουέρε** (*Charles Ong'ondo Were*, πέθανε στις 30 Απριλίου 2025) ήταν Κενυάτης βουλευτής. Υπήρξε βουλευτής της εκλογικής περιφέρειας Κασιπούλ στην κομητεία Χομαμπέι.

## Πρώτα χρόνια και εκπαίδευση
Ο Ουέρε καταγόταν από την περιοχή Καναμπόκ.

Είχε πτυχίο στη Διοίκηση Επιχειρήσεων και δίπλωμα στην ίδια ειδικότητα από το Πανεπιστήμιο Όρους Κένυα καθώς και Πιστοποιητικό στην Μηχανογραφημένη Λογιστική από το Πανεπιστήμιο Μερού.

## Πολιτική σταδιοδρομία
Ο Ουέρε ξεκίνησε την πολιτική του σταδιοδρομία το 2017, όταν εκλέχθηκε βουλευτής της εκλογικής περιφέρειας Κασιπούλ στην κομητεία Χομαμπέι. Κέρδισε την έδρα με το κόμμα Κίνημα Δημοκρατικής Πορτοκαλί Επανάστασης (ODM) και επανεξελέγη το 2022.

Κατά τη θητεία του υπηρέτησε στην Επιτροπή για τη Θαλάσσια Οικονομία και την Άρδευση, επικεντρωμένος σε πολιτικές που σχετίζονται με τους υδάτινους πόρους και τη βιώσιμη γεωργία. Πριν ασχοληθεί με την πολιτική, κατείχε διευθυντικές θέσεις σε διάφορες εταιρείες, όπως η Victoria Cleaning Services Ltd, η Metrookam Properties Ltd και η Benga Group Holding Ltd.

Η θητεία του χαρακτηρίστηκε από επαφή με τους πολίτες και συμμετοχή σε κοινοβουλευτικές συζητήσεις. Ωστόσο, η καριέρα του διακόπηκε απότομα όταν δολοφονήθηκε στις 30 Απριλίου 2025 στο Ναϊρόμπι.

## Δολοφονία
Το βράδυ της 30ής Απριλίου 2025, ο Ουέρε πυροβολήθηκε θανάσιμα μέσα στο αυτοκίνητό του από ένοπλους με μοτοσικλέτες σε φανάρι επί της Οδός Νγκόνγκ στο Ναϊρόμπι. Ο ίδιος είχε δηλώσει στο παρελθόν ότι κινδύνευε η ζωή του.

## Παραπομπές


Κατηγορία:Δολοφονημένοι πολιτικοί
Κατηγορία:Πολιτικοί της Κένυας
Λεύκιος Σέιος Τουβήρων

Ο **Λεύκιος Σέιος Τουβήρων**, λατιν.: *Lucius Seius Tubero,* ήταν Ρωμαίος συγκλητικός, ο οποίος άκμασε υπό τη βασιλεία του Τιβέριου. Διετέλεσε ύπατος από τον Φεβρουάριο έως τον Ιούλιο του έτους 18, διαδεχόμενος τον Aυτοκράτορα Τιβέριο, και ως συνεργάτης πρώτα του Γερμανικού και στη συνέχεια του Λιβίνιου Ρέγουλου. 

Οι οικογενειακές διασυνδέσεις του Σέιου Τουβήρωνα έχουν δημιουργήσει πρόβλημα στους μελετητές της αρχαίας ιστορίας. Για παράδειγμα, είναι ο μόνος ύπατος είτε της Ρωμαϊκής Δημοκρατίας είτε της Αυτοκρατορίας που χρησιμοποίησε το όνομα «Τουβήρων» ως επίθετο (cognomen),αν και δεν ανήκε στο  των Αιλίων.  Η γενική άποψη είναι ότι ο Τουβήρων είναι ένας από τους δύο αδελφούς του Σηιανού, στους οποίους αναφέρεται ο Βελλήιος Πατέρκουλος.  Ωστόσο, οι θεωρίες που ορίζουν αυτή την αδελφική σχέση έχουν αλλάξει με την πάροδο των ετών. Ο Μπαρτολομέο Μποργκέζι πρότεινε για πρώτη φορά ότι ο Σέιος Τουβήρων ήταν γιος του Λεύκιου Σέιου Στράβωνα. Στη συνέχεια προτάθηκε ότι ο Σέιος Τουβήρων ήταν εκ γενετής ανιψιός της συζύγου του Στράβωνα, τον οποίο ο Στράβωνας υιοθέτησε αργότερα. Η τελευταία θεωρία για την αδελφική του σχέση με τον Σηιανό, που προτάθηκε από τον Ρόναλντ Σάυμ, είναι ότι ο Σέιος Τουβήρων ήταν γιος της συζύγου του Ιουνίας και του πρώτου συζύγου της, του νομικού Κόιιντου Αίλιου Τουβήρωνα, τον οποίο ο Σέιος Στράβωνας υιοθέτησε μετά τον γάμο του με την Ιουνία. 

Η πρώτη καταγεγραμμένη δράση του Σέιου Τουβήρωνα είναι το έτος 16, ως διοικητής του ιππικού υπό τον Γερμανικό στη μάχη εναντίον των Ανγκριβαρίων.  Εμφανίζεται ξανά μετά την θητεία του ως ύπατος το έτος 24, όταν αυτός και ο Γναίος Κορνήλιος Λέντουλος Οιωνοσκόπος, οι οποίοι περιγράφονται από τον Π. Κ. Τάκιτο ως ηγετικά στελέχη του κράτους και στενοί φίλοι του Αυτοκράτορα Τιβέριου, κατηγορήθηκαν από τον Βίβιο Σερήνο για υποκίνηση εξέγερσης και δημόσιας αναταραχής. Επειδή ο Λέντουλος ήταν πολύ ηλικιωμένος και ο Τουβήρων είχε κακή υγεία, και οι δύο αθωώθηκαν, και ο Σερήνος έφυγε από τη Ρώμη για τη Ραβέννα, μόνο και μόνο για να οδηγηθεί ξανά ενώπιον της Συγκλητου, να δικαστεί και να τιμωρηθεί με εξορία. 

Η ζωή του μετά από εκείνο το περιστατικό είναι ένα κενό. Επειδή σημειώνει ο Τάκιτος ότι ο Γναίος Κορνήλιος Λέντουλος Γαιτουλικός ήταν «ο μόνος από όλους όσους συνδέονταν με τον Σηιανό» που απέφυγε τον θάνατο ή την εξορία μετά την πτώση του Σηιανού το έτος 31,  είναι πιθανό ο Σέιος Τουβήρων να απεβίωσε είτε πριν από την πτώση του Σηιανού, είτε λίγο μετά από αυτήν.

## Αναφορές

Κατηγορία:Ρωμαίοι ύπατοι του 1ου αιώνα
Λιγκ Καπ Κύπρου (ποδόσφαιρο γυναικών)

## Ιστορία

Το κυπριακό Λιγκ Καπ ποδοσφαίρου γυναικών ξεκίνησε το 2025.

## Οι τελικοί του Λιγκ Καπ Γυναικών Κύπρου
Στον πίνακα που ακολουθεί παρουσιάζονται οι ομάδες που συμμετείχαν στον τελικό της διοργάνωσης κάθε περιόδου.

## Κατακτήσεις ανά ομάδα
Ο πίνακας που ακολουθεί παρουσιάζει τις κατακτήσεις λιγκ καπ ανά ομάδα.
Γάιος Ρουβέλιος Βλάνδος

Ο **Γάιος Ρουβέλιος Βλάνδος**, λατιν.: *Gaius Rubellius Blandus*, ήταν Ρωμαίος συγκλητικός, που έζησε κατά τη διάρκεια του Πριγκιπάτου. Ο Βλάνδος ήταν εγγονός του Ρουβέλιου Βλάνδου από το Τίβουρ, μέλους της τάξης των ιππέων, ο οποίος ήταν ο πρώτος Ρωμαίος που δίδαξε ρητορική. Διετέλεσε ύπατος, το διάστημα από τον Αύγουστο έως τον Δεκέμβριο του 18 μ.Χ. με συνάδελφό του τον Μάρκο Βιψτάνο Γάλλο.  Το 33 μ.Χ. νυμφεύτηκε την Ιουλία Λιβία, εγγονή του Ρωμαίου Αυτοκράτορα Τιβέριου.

## Σταδιοδρομία
Ως το πρώτο μέλος της οικογένειάς του που έγινε δεκτό στη Σύγκλητο, ο Βλάνδος θεωρείται *νέος άνθρωπος* (homo novus). Η *[[Cursus honorum|σειρά αξιωμάτων]]* (cursus honorum) του τεκμηριώνεται σε αρκετές επιγραφές, που βρέθηκαν στη Βόρεια Αφρική.  Ο Βλάνδος ξεκίνησε τη σταδιοδορμία του με τη μοναδική τιμή να είναι ταμίας (quaestor) στην υπηρεσία του Αυτοκράτορα Αυγούστου. Ακολούθησαν δύο ακόμη από τα παραδοσιακά δημοκρατικά αξιώματα, του τριβούνου των πληβείων και του πραίτορα. Δύο χρόνια αφότου υπηρέτησε ως αντικαταστάτης ύπατος, συμμετείχε στη δίωξη της Αιμιλίας Λεπίδας, υποβάλλοντας πρόταση στη Σύγκλητο για την κήρυξή της εκτός νόμου, η οποία και πραγματοποιήθηκε. 

Οι πρωτογενείς πηγές διαφωνούν ως προς το πότε ο Βλάνδος έγινε δεκτός στον έγκριτο σύλλογο των αρχιερέων, είτε πριν είτε μετά την υπατεία του. Μία επιγραφή το αναφέρει πριν, ενώ δύο το αναφέρουν αργότερα. Ο Χόφμαν σημειώνει ότι ο Βλάνδος «πιθανώς έγινε ιερέας αργά, λόγω της χαμηλής καταγωγής του».  Παρά το υπόβαθρό του, ο Βλάνδος επέτυχε αυτό που έμελλε να αποτελέσει την κορύφωση μίας επιτυχημένης συγκλητικής σταδιοδορμίας, ως ανθύπατος (κυβερνήτης) της Αφρικής το 35/36. Με την επιστροφή του στη Ρώμη, ο Βλάνδος επιλέχθηκε ως ένα από τα τέσσερα μέλη μίας επιτροπής για την αξιολόγηση των ζημιών, που είχε προκαλέσει μία πυρκαγιά στη Ρώμη νωρίτερα εκείνο το έτος. 

## Οικογένεια
Το έτος 33 ο Βλάνδος νυμφεύτηκε την Ιουλία Λιβία, κόρη του Δρούσου και μία από τις πριγκίπισσες του Αυτοκρατορικού Οίκου. Παρά το γεγονός ότι ο Βλάνδος ήταν ύπατος το 18, ο γάμος θεωρήθηκε κοινωνική καταστροφή. Ο Τάκιτος περιλαμβάνει το γεγονός σε έναν κατάλογο με «τις πολλές θλίψεις που λύπησαν τη Ρώμη», οι οποίες κατά τα άλλα συνίσταντο σε θανάτους διαφόρων εξέχοντων προσώπων.  Ο Ρόναλντ Σάυμ προσδιορίζει την αντίδραση του ιστορικού ως «τον τόνο και τα συναισθήματα ενός άνδρα υποδουλωμένου στα πρότυπα της κοινωνικής τάξης και του βαθμού αξιώματος».  Η Ιουλία ήταν κόρη της Λιβίλλας και του Δρούσου Ιούλιου Καίσαρα και εγγονή του Αυτοκράτορα Τιβέριου. Το ζεύγος απέκτησε τουλάχιστον ένα παιδί, ένα αγόρι, τον Ρουβέλιο Πλαύτο, ο οποίος θεωρούνταν αντίπαλος του Αυτοκράτορα Νέρωνα. Δύο ακόμη παιδιά, είναι αβέβαια: μία μόνο επιγραφή αναφέρεται σε έναν Ρουβέλιο Δρούσο, ο οποίος απεβίωσε πριν από τα τρίτα γενέθλιά του,  ενώ ο Ιουβενάλης υπονοεί την ύπαρξη ενός άλλου γιου, που ονομαζόταν επίσης Γάιος Ρουβέλιος Βλάνδος.  Φαίνεται επίσης ότι είχε μία κόρη ονόματι Ρουβελία Βάσα, είτε από την Ιουλία, είτε πιθανώς από προηγούμενο γάμο. 

## Δείτε επίσης
* Κατάλογος Ρωμαίων υπάτων

## Αναφορές

Κατηγορία:Δυναστεία των Ιουλίων και Κλαυδίων
Κατηγορία:Ρωμαίοι ύπατοι του 1ου αιώνα
Λιβίνειος Ρέγουλος

Ο **Λεύκιος Λιβίνειος Ρέγουλος**, λατιν.: *Lucius Livineius Regulus*,  ήταν Ρωμαίος συγκλητικός, ο οποίος δραστηριοποιήθηκε κατά τη διάρκεια της βασιλείας του Τιβέριου. Διετέλεσε ύπατος από τον Φεβρουάριο έως τον Ιούλιο του έτους 18, διαδεχόμενος τον Γερμανικό ως συνάδελφος του Λεύκιου Σέιου Τουβήρωνα. 

## Βιογραφία
Με οικογενειακή καταγωγή από την Καμπανία, ο Ρέγουλος περιγράφεται από τον Ρόναλντ Σάυμ ως «ο πρώτος ύπατος και ο τελευταίος μίας δυσδιάκριτης οικογένειας». Ο Σάυμ υποδηλώνει ότι μπορεί να είναι ο «Ρέγουλος», που μαρτυρείται ως *[[Πραίτορας|πραίτωρ των ξένων]]* (praetor peregrinus) το 2 π.Χ., σημειώνοντας ότι «τίποτε δεν θα υποδήλωνε έναν νεαρό ύπατο».  Σε μία άλλη εργασία, ο Σάυμ σημειώνει ότι ο Ρέγουλος ήταν ένας των *[[Triumvir monetalis|τριών ανδρών του νομισματοκοπείου]]* (tresviri monetalis) το αργότερο το 9 π.Χ. και προσθέτει: «Επομένως, περίπου 50 όταν έγινε ύπατος». 

Ο Ρέγουλος εμφανίζεται μία φορά στις σωζόμενες σελίδες των *[[Χρονικά (Τάκιτου)|Χρονικών (Annales)]]* του Τάκιτου, ως ένας από τους τρεις άνδρες, που το έτος 20 υπερασπίστηκαν τον Γναίο Καλπούρνιο Πίσωνα με κατηγορίες σχετικά με το θάνατο από δηλητήριο του Γερμανικού, μετά από τρεις άλλους συγκλητικούς (Λεύκιος Αρούντιος, Mάρκος Βινίκιος και Aσίνιος) για διάφορους λόγους. Οι άλλοι δύο που υπερασπίστηκαν τον Πίσωνα ήταν ο Mάρκος ΑΙμίλιος Λέπιδος και ο Λεύκιος Καλπούρνιος Πίσων.  Παρά τις προσπάθειές τους και την υποστήριξη του Αυτοκράτορα Τιβέριου, η υπόθεση πήγε εναντίον του Πίσωνα, και αυτός αυτοκτόνησε πριν η Σύγκλητος προλάβει να διεξαγάγει ψηφοφορία για την ετυμηγορία. 

Ο Τάκιτος αναφέρει έναν άλλο Λιβίνειο Ρέγκουλο, του οποίου την αποβολή από τη Σύγκλητο είχε αφηγηθεί σε ένα από τα χαμένα τμήματα των *Χρονικών* του. Αυτός ο Λιβίνειος Ρέγουλος είχε οργανώσει μία παράσταση μονομάχων στην Πομπηία το έτος 59, όπου οι κάτοικοι της πόλης της Πομπηίας επιτέθηκαν σε έναν αριθμό κατοίκων της γειτονικής πόλης Νουκερίας. Ο Αυτοκράτορας Νέρωνας παρέπεμψε το θέμα στη Σύγκλητο, η οποία αρχικά προσπάθησε να το παραδώσει στους υπάτους, αλλά τελικά τιμώρησε την Πομπηία με 10ετή απαγόρευση παρόμοιων δημόσιων συγκεντρώσεων, και με τη διάλυση όλων των ενώσεων των συντεχνιών τους. Επιπλέον, αυτός ο Ρέγουλος τιμωρήθηκε με εξορία, προφανώς από την Ιταλία.  Ενώ είναι αμφίβολο ότι πρόκειται για το ίδιο πρόσωπο, το πώς ο Λιβίνειος Ρέγουλος, ο ύπατος, σχετίζεται με τον Λιβίνειο Ρέγουλο, τον πρώην Συγκλητικό, είναι αβέβαιο.

## Αναφορές

Κατηγορία:Ρωμαίοι ύπατοι του 1ου αιώνα
Λίια Χιάνι

Η **Λίια Χιάνι**, το γένος **Γιούουλικ** (εσθον. *Liia Hänni-Juulik*, γενν. 4 Οκτωβρίου 1946) είναι Εσθονή αστροφυσικός, κοινωνική ακτιβίστρια και πολιτικός, που διετέλεσε βουλεύτρια και υπουργός.

Γεννήθηκε στο χωριό Άτλα της Επαρχίας Σάαρε και απεφοίτησε από το Τμήμα Φυσικής του Πανεπιστημίου του Τάρτου το 1970.

## Ερευνητική δραστηριότητα
Από το 1970 έως το 1990 η Χιάνι ήταν ερευνήτρια στην Εσθονική Ακαδημία Επιστημών, στον Τομέα Αστρονομίας και Φυσικής, καθώς και στο Ινστιτούτο Ατμοσφαιρικής Φυσικής. Το 1986 υπερασπίσθηκε επιτυχώς στο Αστεροσκοπείο Τάρτου τη διδακτορική διατριβή της στην αστροφυσική και πήρε το διδακτορικό της. Στη συνέχεια ερεύνησε τους αστέρας των λεγόμενων «μεταγενέστερων» φασματικών τύπων και δημοσίευσε αρκετές επιστημονικές ερευνητικές εργασίες, μεταξύ των οποίων και τις εξής:

* «The lithium-rich K-giant 9-Bootis», *Soviet Astronomy Letters*, τόμος 10(1), σσ. 51-53 (1984)
* Hanni, L. και Sitska, J.: «On the red giant titanium-oxide bands», *Soviet Astronomy Letters*, τόμ. 11(6), σσ. 367-369 (1985)
* *TiO isotoopide ridade uurimine külmade tähtede spektrites*, Tartu AO Publikatsioonid (1982), 49
* *Liitiumisisaldus hiidtähtede atmosfääris*, Tartu AO Publikatsioonid (1982), 49
* *Evolutsioonilised efektid punaste hiidtähtede keemilises koostises*, Tartu Tähetorni Kalender 1988, aastakas, Tallinn 1987

## Πολιτική δραστηριότητα
Η Χιάνι αναμίχθηκε αρχικώς στην πολιτική ως μέλος της κινήσεως «Κέντρο για το Περιβάλλον» και διετέλεσε μέλος του προσωρινού Κογκρέσου της Εσθονίας το 1990-1991. Το 1992 εκλέχθηκε στο Εσθονικό Κοινοβούλιο (*Riigikogu*) ως μέλος του «Μετριοπαθούς κόμματος του λαού», του σημερινού Σοσιαλδημοκρατικού Κόμματος και παρέμεινε βουλεύτρια έως το 1999. Στα πλαίσια της ενασχολήσεώς της με την πολιτική, δημοσίευσε άρθρα με θέμα τις ιδιωτικοποιήσεις και την πρόοδο των μεταρρυθμίσεων στη χώρα. Διετέλεσε Υπουργός Μεταρρυθμίσεων της Εσθονίας την τριετία 1992-1995. Από το 1996 έως το 1999 ήταν η πρέδρος της Οργανώσεως Μετριοπαθών Γυναικών και διευθύντρια διαδικτυακών προγραμμάτων.

## Τιμητικές διακρίσεις
* 2001: παράσημο του Τάγματος του Εθνικού Θυρεού 3ης τάξεως
* 2006: παράσημο του Τάγματος του Εθνικού Θυρεού 2ης τάξεως
* 2010: Βραβείο Kodanikuühiskonna

## Προσωπική ζωή
Η Λίια είναι παντρεμένη με τον αστροφυσικό Ούκου Χιάνι (*Uku Hänni*, γενν. 1943), και έχουν έναν γιο, τον Κρίστγιαν. Η Λ. Χιάνι είναι μέλος του κλάδου του Τάρτου της διεθνούς οργανώσεως Zonta International.

## Παραπομπές


Κατηγορία:Εσθονοί αστροφυσικοί
Κατηγορία:Εσθονοί πολιτικοί
Κατηγορία:Γυναίκες πολιτικοί
Δέκιμος Ατέριος Αγρίππα

Ο **Δέκιμος Ατέριος Αγρίππα**, λατιν.: *Decimus Haterius Agrippa* (π. 13 π.Χ32 μ.Χ.) ήταν Ρωμαίος πληβείος τριβούνος, πραίτορας και ύπατος. Ήταν γιος του ρήτορα και συγκλητικού Κόιντου Ατέριου και της συζύγου του Βιψανίας. 

## Σταδιοδρομία
Έγινε τριβούνος των πληβείων το 15 μ.Χ. και άσκησε βέτο σε προτάσεις. Ο Αγρίππας προήχθη σε πραίτορα το 17. Ο Αγρίππας ήταν κανονικός ύπατος το 22 με συνάδελφο τον Γάιο Σουλπίκιο Γάλβα.  Ο Αγρίππας κάποτε παρότρυνε έντονα τον Αυτοκράτορα Τιβέριο να προτείνει έναν περιορισμένο αριθμό πολιτικών υποψηφίων από κάθε οικογένεια. Απεβίωσε το 32, θύμα της τρομοκρατικής βασιλείας του Τιβέριου.  Ο Τάκιτος τον περιγράφει ως «νυσταγμένο πλάσμα».

## Οικογένεια
Νυμφεύτηκε τη Δομιτία, κόρη της Αντωνίας της Πρεσβύτερης και του Λεύκιου Δομίτιου Αηνόβαρβου. Το μόνο παιδί τους ήταν ο Κόιντος Ατέριος Αντωνίνος (ύπατος το 53 μ.Χ.).

## Δείτε επίσης
* Κλουτόριος Πρίσκος
* Κατάλογος Ρωμαίων υπάτων

## Αναφορές

Κατηγορία:Δυναστεία των Ιουλίων και Κλαυδίων
Κατηγορία:Ρωμαίοι ύπατοι του 1ου αιώνα
Γάιος Ασίνιος Πολλίων (ύπατος το 23)

**Ο Γάιος Ασίνιος Πολλίων, λατιν.: Gaius Asinius Pollio,** ήταν Ρωμαίος συγκλητικός και ρήτορας, που δραστηριοποιήθηκε κατά τη διάρκεια του Πριγκιπάτου. Διετέλεσε κανονικός ύπατος για το 23 με συνάδελφό του τον Γάιο Αντίστιο Βήτο.   Ήταν ο μεγαλύτερος γιος του Γάιου Ασίνιου Γάλλου, και αδελφός του ήταν ο Μάρκος Ασίνιος Αγρίππας, ύπατος το 25.  Η μητέρα του Πολλίωνα ήταν η Βιψανία Αγριππίνα.  Μέσω αυτής, ήταν ετεροθαλής αδελφός του Δρούσου του Νεότερου . 

Γνωρίζουμε από τα νομίσματά του ότι ο Πολλίων ήταν ανθύπατος 9κυβερνήτης) της Ασίας.  Το 45 ο Πολλίων εξορίστηκε ως κατηγορούμενος για συνωμοσία, και αργότερα θανατώθηκε με εντολή της αυτοκράτειρας Βαλερίας Μεσσαλίνας.

Η *Ασινία κόρη του Πολλίωνα* (Asinia Pollionis filia) που αναφέρεται σε επιγραφή από το Tούσκουλον μπορεί να ήταν κόρη του.  Ο Πολλίων ήταν ίσως ο πατέρας (ή αδελφός) του Γάιου Ασίνιου Πλακεντίνου, ο οποίος έζησε γύρω στα μέσα του 1ου αι. 

## Δείτε επίσης
* Γάιος Ασίνιος Πολλίων, ο παππούς του, ο ύπατος και ιστορικός του 1ου αιώνα π.Χ.

## Σημειώσεις

## Αναφορές
* William Smith, *Λεξικό Ελληνικής και Ρωμαϊκής Βιογραφίας και Μυθολογίας*, Έκδοση Kindle; ASIN: B00LSQHSGY

Κατηγορία:Ρωμαίοι ύπατοι του 1ου αιώνα
Σέρβιος Κορνήλιος Κηθεγός

Ο **Σέρβιος Κορνήλιος Κηθεγός**, λατιν.: *Servius Cornelius Cethegus* ήταν Ρωμαίος συγκλητικός, που δραστηριοποιήθηκε κατά τη διάρκεια της βασιλείας του Τιβέριου. Διετέλεσε κανονι*κός* ύπατος το 24 μ.Χ., μαζί με τον Λεύκιο Βισέλιο Βάρωνα. 

Σύμφωνα με την καταγωγή του στον Δίωνα Κάσσιο, ο πατέρας του ονομαζόταν επίσης *Σέρβιος*.  Ο Έντμουντ Γκρόαγκ σημειώνει, ότι η ταύτιση τού πατέρα το'υ Κηθεγού με κάποιον Κορνήλιο Λέντουλο Κηθεγό, ο οποίος ανήγειρε ένα μνημείο στην *τροφό* του (nutrix), «δεν μπορεί να αποκλειστεί»·  αυτό θα τον συνέδεε με την οικογένεια των Κορνήλιων Λεντούλων, έναν από τους τελευταίους επιζώντες κλάδους του γένους των Κορνηλίων. Ο Ρόναλντ Σάυμ επιχειρεί επίσης να τον εντάξει στους Κορνήλιους Λεντούλους, αλλά παραδέχεται ότι το *όνομα* (praenomen) *Σέρβιος* χρησιμοποιήθηκε τελευταία φορά από αυτούς στα μέσα του 2ου αι. π.Χ. 

Μία επιγραφή στη Χαϋντράχ στη σύγχρονη Τυνησία βεβαιώνει, ότι ο Κηθεγός ήταν ανθύπατος (κυβερνήτης) της Αφρικής·  η θητεία του σε αυτή τη θέση χρονολογείται προς το τέλος της βασιλείας του Τιβέριου.

## Δείτε επίσης
* γένος των Κορνηλίων

## Αναφορές

Κατηγορία:Ρωμαίοι ύπατοι του 1ου αιώνα
Φαύστος Κορνήλιος Σύλλα (ύπατος το 31)

Ο **Φαύστος Κορνήλιος Σύλλα**, λατιν.: *Faustus Cornelius Sulla*, ήταν Ρωμαίος συγκλητικός, που έζησε κατά τη διάρκεια της βασιλείας του Aυτοκράτορα Τιβέριου. Διετέλεσε ύπατος το 31 μ.Χ. με συνάδελφο τον Σέξτο Τέδιο Βαλέριο Κάτουλλο.  Ο Φαύστος ήταν γιος του Σύλλα Φήλικα, μέλους των ''αδελφών των αγρών'' (fratres arvlaes), ο οποίος απεβίωσε το 21 μ.Χ., επομένως άμεσος απόγονος του δικτάτορα Λ. Κ. Σύλλα.  Μητέρα του ήταν η Σεξτία, και αδελφός του ο Λεύκιος Κορνήλιος Σύλλα Φήλιξ. 

Στα 21 ο Φαύστος νυμφεύτηκε τη Δομιτία Λεπίδα τη Νεότερη. Ήταν παιδί της Αντωνίας της Πρεσβύτερης από τον Λεύκιο Δομίτιο Αηνοβάρβο (ύπατο το 16 π.Χ.), μικρανιψιά του Αυτοκράτορα Αυγούστου, και εγγονή της Οκταβίας της Νεότερης και του Μάρκου Αντωνίου, ενός της Τριανδρίας. Η Δομιτία Λεπίδα είχε δύο παιδιά από τον προηγούμενο γάμο της με τον Μάρκο Βαλέριο Μεσάλα Βαρβάτο: τον Μάρκο Βαλέριο Μεσάλα Κορβίνο και την αυτοκράτειρα Βαλ. Μεσσαλίνα, τρίτη σύζυγο του Αυτοκράτορα Κλαύδιου. 

Η Δομιτία Λεπίδα γέννησε στον Φαύστο έναν γιο, τον Φαύστο Κορνήλιο Σύλλα Φήλικα (22-62), ο οποίος αργότερα νυμφεύτηκε την Κλαυδία Αντωνία, κόρη του Κλαύδιου. Ο Φαύστος απεβίωσε από άγνωστα αίτια γύρω στα 40.

## Αναφορές

Κατηγορία:Ύπατοι της Ρωμαϊκής Αυτοκρατορίας
Γάιος Πετρώνιος (ύπατος το 25)

Ο **Γάιος Πετρώνιος**, λατιν.: *Gaius Petronius*, ήταν Ρωμαίος συγκλητικός, ο οποίος δραστηριοποιήθηκε κατά τη διάρκεια του Πριγκιπάτου. Διετέλεσε ύπατος από τον Σεπτέμβριο έως τον Δεκέμβριο του 25 μ.Χ., διαδεχόμενος τον Κόσσο Κορνήλιο Λέντουλο. Ο Μπαρτολομέο Μποργκέζι υποστήριξε ότι ο Γάιος Πετρώνιος είναι το ίδιο πρόσωπο με τον *Γάιο Πετρώνιο Ουμβρίνο*, ο οποίος αναφέρεται σε μία επιγραφή από τη Ρώμη ως *επιμελητής δημόσιων χώρων κρίσεων* (curator locorum publicorum iudicandorum).

Ο Πετρώνιος ήταν εγγονός του Πόπλιου Πετρώνιου Τουρπιλιανού, ενός από τους *[[Triumvir monetalis|τρεις άνδρες του νομισματοκοπείου]]* (tresviri monetalis), και πιθανώς εγγονός του Πόπλιου Πετρώνιου, επάρχου της Αιγύπτου. Ο Πόπλιος Πετρώνιος, ύπατος το 19, ήταν πιθανώς ο μεγαλύτερος αδελφός του.

## Παραπομπές


Κατηγορία:Ρωμαίοι ύπατοι του 1ου αιώνα
Γάιος Καλπούρνιος Αβιόλα

Ο **Γάιος Καλπούρνιος Αβιόλα**, λατιν.: *Gaius Calpurnius Acilius Aviola* ήταν συγκλητικός της Ρωμαϊκής Αυτοκρατορίας. Διετέλεσε *[[Ύπατος (Αρχαία Ρώμη)|ύπατος]]* το 24 μ.Χ. με συνάδελφο τον Πόπλιο Κορνήλιο Λέντουλο Σκιπίωνα.. Ο Αβιόλα καταγράφεται επίσης ως κυβερνήτης της Ασίας το 37/38. Ο Αβιόλα έχει ταυτοποιηθεί ως ο πατέρας του Μάνιου Ακίλιου Αβιόλα, υπάτου το 54.

Με βάση το όνομα του Αβιόλα, ο Ρόναλντ Σάυμ υποστηρίζει ότι ήταν «πιθανώς ένας Ακίλιος Αβιόλα που υιοθετήθηκε από έναν Γ. Καλπούρνιο Πίσωνα». Η Όλι Σαλόμιες διαφωνεί, πιστεύοντας ότι ο θετός γονέας ήταν ένας «Γ. Καλπούρνιος χωρίς επίθετο (cognomen, π.χ. γιος του Γ. Καλπούρνιου, καθέδρας και πληβείος αγορανόμος το 23 π.Χ.)». Ωστόσο, και οι δύο προσδιορίζουν αυτόν τον άνδρα ως τον πραιτωριανό λεγάτο (κυβερνήτη) της Λουγδουνικής Γαλατίας το 21 μ.Χ., ο οποίος κατέστειλε μία εξέγερση των Ανδεκαβών στη Γαλατία. Ο Σάυμ σημειώνει ότι «οι πραιτωριανές κυβερνητικές θέσεις τείνουν να προχωρούν στην υπατεία», ωστόσο αυτός ο Ακίλιος Αβιόλα εξαφανίζεται από τις ιστορικές πηγές λίγο αργότερα. Εκτός και αν είχε αποβιώσει πρόωρα μετά τη θητεία του ως κυβερνήτη, θα ήταν λογικό ότι όταν υιοθετήθηκε από έναν Γάιο Καλπούρνιο Πίσωνα άλλαξε το όνομά του, και συνέχισε τη σταδιοδορμία του με αυτό.

Αν είναι ταυτόσημος, τότε ο Αβιόλα είναι το θέμα μίας ιστορίας που καταγράφηκε από τον Πλίνιο τον Πρεσβύτερο και τον Βαλέριο Μάξιμο. Θεωρούμενο ως νεκρό, το σώμα του τοποθετήθηκε επάνω σε μία νεκρική πυρά, η οποία στη συνέχεια άναψε. Τότε λέγεται ότι επανήλθε στη ζωή, αλλά λόγω της έντασης των φλογών, ο Αβιόλα δεν μπόρεσε να διασωθεί, και κάηκε μέχρι θανάτου. Αυτό πρέπει να συνέβη πριν από το τέλος του Τιβερίου το 37 μ.Χ., καθώς ο Βαλέριος Μάξιμος δημοσίευσε το έργο του κατά τη διάρκεια της βασιλείας τού εν λόγω Αυτοκράτορα. 

## Παραπομπές


Κατηγορία:Ρωμαίοι ύπατοι του 1ου αιώνα
Κόσσος Κορνήλιος Λέντουλος (ύπατος το 25)

Ο **Κόσσος Κορνήλιος Λέντουλος** () ήταν Ρωμαίος συγκλητικός, ο οποίος δραστηριοποιήθηκε κατά τη διάρκεια της βασιλείας του Τιβέριου. Διετέλεσε ύπατος το έτος 25 μ.Χ. ως συνεργάτης του Μάρκου Ασίνιου Αγρίππα. Εκτός από την ιδιότητά του ως υπάτου, το μόνο αξίωμα που μπορεί να κατείχε ο Λέντουλος ήταν η ιδιότητα του κυβερνήτη της Άνω Γερμανίας, όπως υπέθεσε ο Έντμουντ Γκρόαγκ.

Ο Λέντουλος ήταν γιος του Κόσσου Κορνήλιου Λέντουλου Γαιτουλικού, υπάτου το 1 π.Χ. Αδελφός του ήταν ο Γναίος Κορνήλιος Λέντουλος Γαιτουλικός, ύπατος το έτος 26. Είναι γνωστό ότι είχε έναν γιο, τον Κόσσο Κορνήλιο Λέντουλο, ύπατο το έτος 60, ως συνεργάτη του Νέρωνα.

## Παραπομπές


## Πηγές
*  

Κατηγορία:Ρωμαίοι ύπατοι του 1ου αιώνα
Κομητεία Γκρέι (Τέξας)

Η **Κομητεία Γκρέι** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 21.227 κάτοικοι. Η διοικητική πρωτεύουσα (*έδρα*) είναι η Πάμπα. Η κομητεία δημιουργήθηκε το 1876 και αργότερα οργανώθηκε το 1902. Η κομητεία πήρε το όνομά της από τον Πίτερ Γ. Γκρέι, δικηγόρο των Συνομόσπονδων Πολιτειών και στρατιώτη στον Αμερικανικό Εμφύλιο Πόλεμο. Η κομητεία Γκρέι περιλαμβάνει την μικροπολιτική στατιστική περιοχή της Πάμπα του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 929 τετραγωνικών μιλίων (2.410 τ.χλμ), εκ των οποίων τα 926 τετραγωνικά μίλια (2.400 τ.χλμ) είναι γη και τα 3,4 τετραγωνικά μίλια (8,8 τ.χλμ) καλύπτονται από ύδατα (λίμνες, ποτάμια).

### Γειτονικές κομητείες
*Κομητεία Ρόμπερτς (βόρεια)
*Κομητεία Χέμφιλλ (βορειοανατολικά)
*Κομητεία Γουίλερ (ανατολικά)
*Κομητεία Κόλινγκσγουορθ (νοτιοανατολικά)
*Κομητεία Ντόνλεϊ (νότια)
*Κομητεία Άρμστρονγκ (νοτιοδυτικά)
*Κομητεία Κάρσον (δυτικά)

## Παραπομπές


Κατηγορία:Κομητείες του Τέξας
Άππιος Ιούνιος Σιλανός

Ο **Άππιος Ιούνιος Σιλανός**, λατιν.: *Appius Junius Silanus* (απεβ. το 43 μ.Χ.), τον οποίο ο Κάσσιος Δίων αποκαλεί *Γάιο Άππιο Σιλανό,* ήταν ύπατος το 28 μ.Χ., με συνάδελφο τον Πόπλιο Σίλιο Νέρβα.  Κατηγορήθηκε για *προδοσία* (majestas) το 32 μ.Χ. μαζί με αρκετούς συγκλητικούς, αλλά αυτός και ο Γάιος Καλβίσιος Σαβίνος σώθηκαν από έναν από τους πληροφοριοδότες, τον Κέλσο, τριβούνο μίας κοόρτης της πόλης.  

Λίγο μετά την άνοδο στον θρόνο του Κλαύδιου, το 41 μ.Χ., όταν ο Σιλανός ήταν κυβερνήτης της Ταρρακωνικής Ισπανίας, ανακλήθηκε στη Ρώμη και νυμφεύτηκε τη Δομιτία Λεπίδα τη Νεότερη, μητέρα της αυτοκράτειρας Βαλ. Μεσσαλίνας. Του φέρθηκαν με τη μεγαλύτερη διάκριση, αλλά επειδή αρνήθηκε τις προτάσεις της ίδιας της Βαλ. Μεσσαλίνας, σύντομα θανατώθηκε από τον Αυτοκράτορα. Η Βαλ. Μεσσαλίνα και ο Τιβέριος Κλαύδιος Νάρκισσος τον κατηγόρησαν ότι σχεδίαζε να δολοφονήσει τον Κλαύδιο, και ισχυρίστηκαν ότι είχαν δει τον Σιλανό να προσπαθεί να δολοφονήσει τον Αυτοκράτορα στα όνειρά τους.   

Η σχέση του Σιλανού με τους άλλους Ιούνιους Σιλανούς είναι αβέβαιη. Σύμφωνα με τον Ρόναλντ Σάυμ, αυτός, ο Δέκιμος Ιούνιος Σιλανός, ο οποίος είχε σχέση με την Ιουλία τη Νεότερη, και ο Μάρκος Ιούνιος Σιλανός, ο οποίος ήταν ύπατος το 15 μ.Χ., ήταν γιοι του Γάιου Ιουνίου Σιλανού, υπάτου το 10 μ.Χ. Μερικές φορές συγχέεται με τον Mάρκο Ιούνιο Σιλανό Τορκουάτο, ύπατο το 19 μ.Χ.  Αν και ο Σάυμ ισχυρίζεται ότι ο γάμος του με τη Δομίτια ήταν άτεκνος, η Τζούντιθ Γκίνσμπουργκ προσδιορίζει τον Σιλανό ως πατέρα του Μάρκου Ιουνίου Σιλανού, ο οποίος ήταν ύπατος το 54 είτε το 55. 

## Στην τηλεόραση
Η τηλεοπτική εκδοχή του 1976 του *"Εγώ, ο Κλαύδιος"* τον δείχνει να εκτελεί μία πραγματική απόπειρα δολοφονίας εναντίον του Κλαύδιου με ένα στιλέτο, και να πλησιάζει στην επιτυχία. Τον υποδύθηκε ο Λίντον Μπρουκ.

## Δείτε επίσης
* Ιούνιοι Σιλάνοι
* Κατάλογος Ρωμαίων υπάτων

## Παραπομπές


## Βιβλιογραφία
* Publius Cornelius Tacitus, *[[Χρονικά (Τάκιτου)|Annales]]* .
* Gaius Suetonius Tranquillus, *[[Οι Δώδεκα Καίσαρες|De Vita Caesarum]]* (Ζωές των Καίσαρων ή Οι Δώδεκα Καίσαρες).
* Lucius Cassius Dio Cocceianus, *Ρωμαϊκή Ιστορία* .
* *[[Λεξικό της ελληνικής και ρωμαϊκής βιογραφίας και μυθολογίας|Λεξικό Ελληνικής και Ρωμαϊκής Βιογραφίας και Μυθολογίας]]*, William Smith, επιμ. , Little, Brown and Company, Βοστώνη (1849).
* Alison E. Cooley, *Το Εγχειρίδιο Λατινικής Επιγραφικής του Cambridge*, Cambridge University Press (2012).
*  

Κατηγορία:Εκτελεσθέντες Αρχαίοι Ρωμαίοι
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα
Κομητεία Γκράιμς (Τέξας)

Η **Κομητεία Γκράιμς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν
ήταν 29.268 κάτοικοι.Η διοικητική πρωτεύουσα (*έδρα*) είναι το Άντερσον. 

Η κομητεία σχηματίστηκε από την κομητεία Μοντγκόμερι το 1846. Ονομάστηκε έτσι από τον Τζέσι Γκράιμς, έναν από τους υπογράφοντες της Διακήρυξης Ανεξαρτησίας του Τέξας και πρώτο Ευρωπαιοαμερικανό άποικο της κομητείας.

Οι ποταμοί Ναβασότα και Μπράζος σχηματίζουν τα δυτικά όρια της κομητείας. Οι ανατολικές περιοχές της κομητείας αποτελούν μέρος της λεκάνης απορροής του ποταμού Σαν Χασίντο.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 802 τετραγωνικών μιλίων (2.080 τ.χλμ), εκ των οποίων τα 14 τετραγωνικά μίλια (36 τ.χλμ) καλύπτονται από  ύδατα (λίμνες, ποτάμια).

### Γειτονικές κομητείες
*Κομητεία Μάντισον (βόρεια)
*Κομητεία Γουόλκερ (βορειοανατολικά)
*Κομητεία Μοντγκόμερι (νοτιοανατολικά)
*Κομητεία Γουόλερ (νότια)
*Κομητεία Ουάσινγκτον (νοτιοδυτικά)
*Κομητεία Μπράζος (δυτικά)

## Παραπομπές


Κατηγορία:Κομητείες του Τέξας
Γναίος Ακερόνιος Πρόκουλος

Ο **Γναίος Ακερόνιος Πρόκουλος**, λατιν.: *Gnaeus Acerronius Proculus*, ήταν ύπατος της Ρωμαϊκής Αυτοκρατορίας το 37 μ.Χ., με συνάδελφο τον Γάιο Πετρόνιο Πόντιο Νιγρίνο: ήταν η χρονιά που απεβίωσε ο Τιβέριος.  

Ο Πρόκουλος είναι πιθανώς απόγονος του Γν. Ακερόνιου, τον οποίο ο Κικέρων αναφέρει στον λόγο του για τον Tούλιο *(Pro Tullio)* από το 71 π.Χ., ως άνδρα άριστο (*vir optimus)*. Πιθανότατα ήταν επίσης ο πατέρας της Ακερονίας Πόλλας, φίλης της Αγριππίνας της Νεότερης, την οποία ο Αυτοκράτορας Νέρωνας είχε δολοφονήσει το 59 μ.Χ.  

## Δείτε επίσης
* γένος Ακερονίων

## Αναφορές

## Πηγές
* Smith, William, ed. (1870). "Cn. Acerronius Proculus". Dictionary of Greek and Roman Biography and Mythology. Vol. 1. p. 7.

Κατηγορία:Ρωμαίοι ύπατοι του 1ου αιώνα
Κομητεία Γουαδελούπη (Τέξας)

Η **Κομητεία Γουαδελούπη** (), () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν ήταν 172.706 κάτοικοι.Η διοικητική πρωτεύουσα (*έδρα*) είναι το Σέγκουιν. Η κομητεία ιδρύθηκε το 1846   και πήρε το όνομά της από τον ποταμό Γουαδελούπη.

Η κομητεία Γουαδελούπη αποτελεί μέρος της μητροπολιτικής στατιστικής περιοχής του Σαν Αντόνιο.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 715 τετραγωνικών μιλίων (1.850 km2), εκ των οποίων τα 711 τετραγωνικά μίλια (1.840 km2) είναι στεριά και τα 3,5 τετραγωνικά μίλια (9,1 km2) καλύπτονται από νερό.

### Γειτονικές κομητείες
*Κομητεία Χέις (βόρεια)
*Κομητεία Κάλντγουελ (βορειοανατολικά)
*Κομητεία Γκονζάλες (νοτιοανατολικά)
*Κομητεία Γουίλσον (νότια)
*Κομητεία Μπέξαρ (νοτιοδυτικά)
*Κομητεία Κομάλ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Κάμερον (Τέξας)

Η **Κομητεία Κάμερον** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 421,017 κάτοικοι. Η διοικητική πρωτεύουσα (*έδρα*) είναι το Μπράουνσβιλ. Η κομητεία ιδρύθηκε το 1848 και πήρε το όνομά της από τον Λοχαγό Γιούεν Κάμερον, στρατιώτη κατά τη διάρκεια της Επανάστασης του Τέξας και μέλος της Αποστολής Μίερ. Κατά τα τέλη του 19ου αιώνα και κατά τη διάρκεια του Β' Παγκοσμίου Πολέμου, το Φορτ Μπράουν υπήρξε εδώ ένα φυλάκιο του Αμερικανικού Στρατού, ωθώντας την ανάπτυξη της πόλης Μπράουνσβιλ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.276 τετραγωνικών μιλίων (3.300 τ.χλμ), εκ των οποίων τα 891 τετραγωνικά μίλια (2.310 τ.χλμ ) είναι στεριά και τα 386 τετραγωνικά μίλια (1.000 τ.χλμ ) καλύπτονται από ύδατα (λίμνες, ποτάμια).Στα ανατολικά, η κομητεία συνορεύει με τον Κόλπο του Μεξικού.

### Γειτονικές κομητείες
*Κομητεία Γουίλασι (βόρεια)
*Κομητεία Ιντάλγκο (δυτικά)

## Παραπομπές


Κατηγορία:Κομητείες του Τέξας
Κομητεία Λαβάκα (Τέξας)

Η **Κομητεία Λαβάκα** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 20,337 κάτοικοι. 
Η διοικητική πρωτεύουσα (*έδρα*) είναι το Χάλετσβιλλ.Ονομάστηκε από τον ποταμό Λαβάκα, ο οποίος καμπυλώνει νοτιοανατολικά μέσα από το Μούλτον και το Χάλετσβιλ πριν φτάσει στην ακτή στον κόλπο της Ματαγκόρντα.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 970 τετραγωνικών μιλίων (2.500 km2 ), εκ των οποίων 0,7 τετραγωνικά μίλια (1,8 km2 ) καλύπτονται από νερό.

### Γειτονικές κομητείες
*Κομητεία Φαγιέτ (βόρεια)
*Κομητεία Κολοράντο (βορειοανατολικά)
*Κομητεία Γουάρτον (ανατολικά)
*Κομητεία Τζάκσον (νοτιοανατολικά)
*Κομητεία Βικτώρια (νότια)
*Κομητεία ΝτεΓουίτ (νοτιοδυτικά)
*Κομητεία Γκονζάλες (βορειοδυτικά)

## Παραπομπές


Κατηγορία:Κομητείες του Τέξας
Κομητεία Λόβινγκ (Τέξας)

Η **Κομητεία Λόβινγκ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 64 κάτοικοι. Η διοικητική πρωτεύουσα (*έδρα*) είναι το Μέντον.

## Ιστορία
Η κομητεία Λόβινγκ αρχικά αποσχίστηκε από την κομητεία Ριβς το 1887. Δέκα χρόνια αργότερα, συγχωνεύτηκε ξανά στην κομητεία Ριβς και αναδιοργανώθηκε το 1931.  Βρίσκεται στο Δυτικό Τέξας, ακριβώς νότια των συνόρων της πολιτείας του Νέου Μεξικού. Η κομητεία Ριβς βρίσκεται νότια και δυτικά της, η κομητεία Ουόρντ νότια και η κομητεία Γουίνκλερ ανατολικά της.

Ο Όλιβερ Λόβινγκ, από τον οποίο πήρε το όνομά της η κομητεία, και ο Τσαρλς Γκούντναϊτ οδήγησαν βοοειδή στην περιοχή το 1866, δημιουργώντας το Μονοπάτι Γκούντναϊτ-Λόβινγκ. Ο Λόβινγκ πυροβολήθηκε από έναν ιθαγενή Κομάντσι το 1867 και πέθανε από γάγγραινα. Η περιοχή ήταν μέρος της κομητείας Μπέξαρ από το 1837 έως το 1874, όταν έγινε μέρος της κομητείας Τομ Γκριν. Έντεκα άτομα στην περιοχή, συμπεριλαμβανομένου του Κλέι Άλισον, υπέβαλαν αίτηση στην 19η σύνοδο της Νομοθετικής Συνέλευσης του Τέξας για να γίνει μέρος της κομητείας Ριβς. Η κομητεία Λόβινγκ δημιουργήθηκε το 1887, με το νομοσχέδιο της Βουλής, αν και επρόκειτο να προσαρτηθεί στην κομητεία Ριβς για ορισμένους σκοπούς, συμπεριλαμβανομένων των δικαστικών και τοπογραφικών εργασιών.

## Γεωγραφία
Η κομητεία έχει μέγεθος τα τρία πέμπτα του μεγέθους του Ρόουντ Άιλαντ. Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 677 τετραγωνικών μιλίων (1.750 km2), εκ των οποίων 7,8 τετραγωνικά μίλια (20 km2) καλύπτονται από νερό.

Το νερό στην περιοχή πρέπει να εισάγεται από το Κέρμιτ ή το Πέκος του Τέξας, λόγω των υπόγειων υδάτων που περιέχουν γύψο. Ο ποταμός Πέκος χρησιμοποιούνταν προηγουμένως για νερό πριν η αλατότητά του γίνει πολύ υψηλή. Ο ποταμός Πέκος είναι το δυτικό όριο της κομητείας, σχηματίζοντας τη δεξαμενή Red Bluff κατά μήκος των βορειοδυτικών συνόρων της με την κομητεία Ριβς και την κομητεία Έντυ του Νέου Μεξικού. Το έδαφος της κομητείας Λόβινγκ περιγράφεται ως επίπεδη έρημος, με μερικούς χαμηλούς λόφους. Θάμνοι ερήμου, ποώδη βοσκοτόπια και κάκτοι αφθονούν, με αλμυρούς κέδρους κατά μήκος του ποταμού. Τα υψόμετρα ποικίλλουν από 2.686 έως 3.311 πόδια (819 έως 1.009 μ.) πάνω από την επιφάνεια της θάλασσας.
 
### Γειτονικές κομητείες
*Κομητεία Λι, Νέο Μεξικό (βόρεια)
*Κομητεία Γουίνκλερ (ανατολικά)
*Κομητεία Ουόρντ (νοτιοανατολικά)
*Κομητεία Ριβς (νοτιοδυτικά)
*Κομητεία Έντυ, Νέο Μεξικό (βορειοδυτικά)

## Παραπομπές


Κατηγορία:Κομητείες του Τέξας
Κομητεία Ματαγκόρντα (Τέξας)

Η **Κομητεία Ματαγκόρντα** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 36.255 κάτοικοι. Η διοικητική πρωτεύουσα (*έδρα*) είναι το Μπέι Σίτι. Η κομητεία Ματαγκόρντα πήρε το όνομά της από τα κανεμπρέικ που κάποτε φύτρωναν κατά μήκος της ακτής ( η λέξη ματαγκόρντα στα ισπανικά σημαίνει «πυκνός θάμνος»)

Η κομητεία Ματαγκόρντα περιλαμβάνει τη μικροπολιτική στατιστική περιοχή του Μπέι Σίτι, η οποία περιλαμβάνεται επίσης στη συνδυασμένη στατιστική περιοχή Χιούστον - Δε Γούντλαντς του Τέξας.
thumb|Το Μουσείο της Κομητείας Ματαγκόρντα στο Μπέι Σίτι βρίσκεται απέναντι από το Δικαστικό Μέγαρο.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.613 τετραγωνικών μιλίων (4.180 km2), εκ των οποίων τα 512 τετραγωνικά μίλια (1.330 km2) καλύπτονται από ύδατα (λίμνες, ποτάμια).Η υδάτινη περιοχή περιλαμβάνει τον κόλπο Ματαγκόρντα, ο οποίος συνορεύει με τον Κόλπο του Μεξικού.

### Γειτονικές κομητείες
*Κομητεία Μπραζόρια (βορειοανατολικά)
*Κομητεία Κάλχουν (νοτιοδυτικά)
*Κομητεία Τζάκσον (δυτικά)
*Κομητεία Γουάρτον (βορειοδυτικά)

## Παραπομπές


Κατηγορία:Κομητείες του Τέξας
Κομητεία Μίντλαντ (Τέξας)

Η **Κομητεία Μίντλαντ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 169,983 κάτοικοι. Η διοικητική πρωτεύουσα (*έδρα*) είναι το Μίντλαντ.
Η κομητεία πήρε το όνομά της από το γεγονός ότι βρίσκεται στα μισά του δρόμου μεταξύ Φορτ Γουόρθ και Ελ Πάσο μέσω του σιδηροδρόμου Τέξας και Ειρηνικού. Η κομητεία Μίντλαντ περιλαμβάνεται στη Μητροπολιτική Στατιστική Περιοχή Μίντλαντ καθώς και στη Συνδυασμένη Στατιστική Περιοχή Μίντλαντ- Οδησσού.

## Γεωγραφία
Σύμφωνα με με το Γραφείο Απογραφής των ΗΠΑ, η κομητεία έχει συνολική έκταση 902 τετραγωνικών μιλίων (2.340 km2 ), εκ των οποίων τα 900 τετραγωνικά μίλια (2.300 km2 ) είναι γη και τα 1,8 τετραγωνικά μίλια (4,7 km2 ) καλύπτονται από ύδατα (λίμνες, ποτάμια). Το Σπράμπερι, το τρίτο μεγαλύτερο πετρελαϊκό κοίτασμα στις Ηνωμένες Πολιτείες με βάση τα υπόλοιπα αποθέματα, βρίσκεται κάτω από μεγάλο μέρος της κομητείας.

### Γειτονικές κομητείες
*Κομητεία Μάρτιν (βόρεια)
*Κομητεία Γκλάσκοκ (ανατολικά)
*Κομητεία Ρήγκαν (νοτιοανατολικά)
*Κομητεία Άπτον (νότια)
*Κομητεία Έκτορ (δυτικά)
*Κομητεία Άντριους (βορειοδυτικά)

## Παραπομπές


Κατηγορία:Κομητείες του Τέξας
Κομητεία Θρόκμορτον (Τέξας)

Η **Κομητεία Θρόκμορτον** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 1,440 κάτοικοι. Η διοικητική πρωτεύουσα (*έδρα*) είναι το Θρόκμορτον.
 

## Ιστορία
Η κομητεία δημιουργήθηκε το 1858 και αργότερα οργανώθηκε το 1879. Η κομητεία Θρόκμορτον είναι μία από τις τέσσερις εναπομένουσες κομητείες της ποτοαπαγόρευσης ή εντελώς άνυδρες στο Τέξας. 

Το 1837, η Δημοκρατία του Τέξας ίδρυσε την κομητεία Φάνιν, η οποία περιελάμβανε την περιοχή που είναι τώρα γνωστή ως κομητεία Θρόκμορτον. Το 1858, ιδρύθηκε επίσημα η κομητεία Θρόκμορτον. Το Γουίλιαμσμπουργκ ορίστηκε ως έδρα της κομητείας. Η κομητεία ονομάστηκε προς τιμήν του Δρ. Γουίλιαμ Ε. Θρόκμορτον,  ενός από τους πρώτους πρωτοπόρους του Βόρειου Τέξας και πατέρα του Τζέιμς Γ. Θρόκμορτον, ο οποίος αργότερα έγινε κυβερνήτης του Τέξας. Η οργάνωση της κομητείας καθυστέρησε μέχρι το 1879, όταν το Θρόκμορτον ονομάστηκε έδρα της κομητείας.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 915 τετραγωνικά μίλια (2.370 km2 ) , εκ των οποίων τα 913 τετραγωνικά μίλια (2.360 km2) είναι γη και τα 2,9 τετραγωνικά μίλια (7,5 km2) καλύπτονται από ύδατα (λίμνες, ποτάμια).

### Γειτονικές κομητείες
*Κομητεία Μπέιλορ (βόρεια)
*Κομητεία Άρτσερ (βορειοανατολικά)
*Κομητεία Γιανγκ (ανατολικά)
*Κομητεία Στίβενς (νοτιοανατολικά)
*Κομητεία Σάκελφορντ (νότια)
*Κομητεία Χάσκελ (δυτικά)
*Κομητεία Νοξ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Μόνταγκιου (Τέξας)

Η **Κομητεία Μόνταγκιου** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 19,965 κάτοικοι. Η διοικητική πρωτεύουσα (*έδρα*) είναι το Μόνταγκιου.Η κομητεία δημιουργήθηκε το 1857 και οργανώθηκε τον επόμενο χρόνο. Ονομάστηκε έτσι από τον Ντάνιελ Μοντάγκιου, τοπογράφο και στρατιώτη στον Μεξικανοαμερικανικό Πόλεμο.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 938 τετραγωνικών μιλίων (2.430 km2 ), εκ των οποίων τα 931 τετραγωνικά μίλια (2.410 km2 ) είναι γη και τα 7,4 τετραγωνικά μίλια (19 km2) καλύπτονται από νερό.
### Γειτονικές κομητείες
*Κομητεία Τζέφερσον, Οκλαχόμα (βόρεια)
*Κομητεία Λαβ, Οκλαχόμα (βορειοανατολικά)
*Κομητεία Κουκ (ανατολικά)
*Κομητεία Γουάις (νότια)
*Κομητεία Τζακ (νοτιοδυτικά)
*Κομητεία Κλέι (δυτικά)

## Παραπομπές


Κατηγορία:Κομητείες του Τέξας
Κομητεία Ουιτσίτα (Τέξας)

Η **Κομητεία Ουιτσίτα** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 129,350 κάτοικοι. Η διοικητική πρωτεύουσα (*έδρα*) είναι το Ουιτσίτα Φολλς.

Η κομητεία δημιουργήθηκε το 1858 και οργανώθηκε το 1882. Η κομητεία Ουιτσίτα αποτελεί μέρος της μητροπολιτικής στατιστικής περιοχής Ουιτσίτα Φολς του Τέξας.
## Γεωγραφία
Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 633 τετραγωνικών μιλίων (1.640 km2 ), εκ των οποίων 5,3 τετραγωνικά μίλια (14 km2) καλύπτονται από νερό. Η κομητεία διαρρέεται από τον ποταμό Ουιτσίτα και άλλα ρέματα.
### Γειτονικές κομητείες
*Κομητεία Τίλμαν, Οκλαχόμα (βόρεια)
*Κομητεία Κόττον, Οκλαχόμα (βορειοανατολικά)
*Κομητεία Κλέι (ανατολικά)
*Κομητεία Άρτσερ (νότια)
*Κομητεία Μπέιλορ (νοτιοδυτικά)
*Κομητεία Ουίλμπεργκερ (δυτικά)

## Παραπομπές


Κατηγορία:Κομητείες του Τέξας
Κομητεία Πάλο Πίντο (Τέξας)

Η **Κομητεία Πάλο Πίντο** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 28.409 κάτοικοι.
Η διοικητική πρωτεύουσα (*έδρα*) είναι το Πάλο Πίντο.

Το 1856, η Νομοθετική Συνέλευση της Πολιτείας του Τέξας ίδρυσε την κομητεία Πάλο Πίντο από τις κομητείες Μπόσκε και Ναβάρο και την ονόμασε έτσι από το Πάλο Πίντο Κρικ. Η κομητεία οργανώθηκε τον επόμενο χρόνο, με την πόλη Γκολκόντα να επιλέγεται ως έδρα της κυβέρνησης. Η πόλη μετονομάστηκε σε Πάλο Πίντο το 1858.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 986 τετραγωνικών μιλίων (2.550 km2 ), εκ των οποίων τα 34 τετραγωνικά μίλια (88 km2 ) καλύπτονται από νερό.

### Γειτονικές κομητείες
*Κομητεία Τζακ (βόρεια)
*Κομητεία Πάρκερ (ανατολικά)
*Κομητεία Χουντ (νοτιοανατολικά)
*Κομητεία Έραθ (νότια)
*Κομητεία Ήστλαντ (νοτιοδυτικά)
*Κομητεία Στίβενς (δυτικά)
*Κομητεία Γιανγκ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Τζακ (Τέξας)

Η **Κομητεία Τζακ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 8,875 κάτοικοι. Η διοικητική πρωτεύουσα (*έδρα*) είναι το Τζάκσμπορο. Η κομητεία δημιουργήθηκε το 1856 και οργανώθηκε τον επόμενο χρόνο Ονομάστηκε έτσι από τον Πάτρικ Τσόρτσιλ Τζακ και τον αδελφό του Γουίλιαμ Χιούστον Τζακ, και οι δύο στρατιώτες της Επανάστασης του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 920 τετραγωνικά μίλια (2.400 km2 ), εκ των οποίων τα 911 τετραγωνικά μίλια (2.360 km2 ) είναι γη και τα 9,5 τετραγωνικά μίλια (25 km2 ) καλύπτονται από νερό.

### Γειτονικές κομητείες
*Κομητεία Κλέι (βόρεια)
*Κομητεία Μόνταγκιου (βορειοανατολικά)
*Κομητεία Γουάις (ανατολικά)
*Κομητεία Πάρκερ (νοτιοανατολικά)
*Κομητεία Πάλο Πίντο (νότια)
*Κομητεία Γιανγκ (δυτικά)
*Κομητεία Άρτσερ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Έκτορ (Τέξας)

Η **Κομητεία Έκτορ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 165.171 κάτοικοι. Η διοικητική πρωτεύουσα (*έδρα*) είναι η Οδησσός.Η κομητεία ιδρύθηκε το 1887 και οργανώθηκε το 1891.  Ονομάστηκε έτσι από τον Μάθιου Έκτορ, στρατηγό των Συνομόσπονδων Πολιτειών στον Αμερικανικό Εμφύλιο Πόλεμο. Η κομητεία Έκτορ περιλαμβάνει τη μητροπολιτική στατιστική περιοχή της Οδησσού, η οποία περιλαμβάνεται στη συνδυασμένη στατιστική περιοχή Μίντλαντ -Οδησσού.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 902 τετραγωνικών μιλίων (2.340 km2), εκ των οποίων τα 898 τετραγωνικά μίλια (2.330 km2) είναι γη και τα 4,1 τετραγωνικά μίλια (11 km2) καλύπτονται από νερό.

### Γειτονικές κομητείες
*Κομητεία Άντριους (βόρεια)
*Κομητεία Μίντλαντ (ανατολικά)
*Κομητεία Άπτον (νοτιοανατολικά)
*Κομητεία Κρέιν (νότια)
*Κομητεία Ουόρντ (νοτιοδυτικά)
*Κομητεία Γουίνκλερ (δυτικά)

## Παραπομπές


Κατηγορία:Κομητείες του Τέξας
Κομητεία Τζιμ Γουέλς (Τέξας)

Η **Κομητεία Τζιμ Γουέλς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 38,662 κάτοικοι. Η διοικητική πρωτεύουσα (*έδρα*) είναι η Άλις. Η κομητεία ιδρύθηκε το 1911   και πήρε το όνομά της από τον Τζέιμς Μπ. Γουέλς Τζούνιορ (1850–1923), ο οποίος για τρεις δεκαετίες ήταν δικαστής και πολιτικός επικεφαλής του Δημοκρατικού Κόμματος στο Νότιο Τέξας.

Η κομητεία Τζιμ Γουέλς περιλαμβάνει την μικροπολιτική στατιστική περιοχή της Άλις του Τέξας, η οποία περιλαμβάνεται στη συνδυασμένη στατιστική περιοχή Κόρπους Κρίστι - Κίνγκσβιλ - Άλις.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 868 τετραγωνικών μιλίων (2.250 km2 ), εκ των οποίων τα 3,4 τετραγωνικά μίλια (8,8 km2 ) καλύπτονται από ύδατα (λίμνες, ποτάμια).

### Γειτονικές κομητείες
*Κομητεία Λάιβ Όουκ (βόρεια)
*Κομητεία Σαν Πατρίσιο (βορειοανατολικά)
*Κομητεία Νουέσες (ανατολικά)
*Κομητεία Κλέμπεργκ (ανατολικά)
*Κομητεία Μπρουκς (νότια)
*Κομητεία Ντιβάλ (δυτικά)

## Παραπομπές


Κατηγορία:Κομητείες του Τέξας